, el xe un ixołoto co na superfisie de 3 ètari, situà inte ła parte Nord de el łago de Tùnixi. El apartien a ła sesion goernativa de Tùnixi, dełegasion de Bab Bahr. El ghe xe edificà un fortin spagnoło del XVI secoło ciamà Forte Santiago, costruido intrà el 1546 e el 1550, dichiarà patrimonio cultural nasional dal Ministero de la Cultura tunixin. Abandonà da el 1830, el xe sta de resente restaurà anca co el contributo del stato spagnoło e tècneghi de ła università de Madrid. Intel posto i ga anca catà fora reperti romani e bixantini. Ne l'ìxoła i riva numaroxi oxełi de vario jenere, soratuto durante l'inverno. Sta picenina àrea de tera ła costituisse na inportante riserva del tuto naturałe pa difarente gnarificasion in anbiente proteto e trancuiło. Ła vida marina torno a Chikly, invese, ła xe salvaguardà da na convension fin dal 1993.